b'\n_START_ARTICLE_\nJon Oscar Esti\n_START_PARAGRAPH_\nJon Oscar Napoleon Esti (sukunimi aik. Tuuskas, 1. helmikuuta 1887 Uusikaupunki \xe2\x80\x93 31. lokakuuta 1955 Pyht\xc3\xa4\xc3\xa4) oli suomalainen taidemaalari, lavastaja ja mainosmies._NEWLINE_Estin vanhemmat olivat lenn\xc3\xa4tintarkastaja Johan Tuuskas (1849\xe2\x80\x931910) ja Johanna Sophia Grahn (1859\xe2\x80\x931944). H\xc3\xa4n k\xc3\xa4vi koulua Uudessakaupungissa ja Loviisassa ja opiskeli sitten yksityisesti eri taiteilijoiden johdolla. Esti osallistui Suomen Taiteilijain n\xc3\xa4yttelyihin 1911 ja 1914._NEWLINE_Esti toimi Helsingin Ruotsalaisen teatterin lavastajana 1905\xe2\x80\x931915. H\xc3\xa4n oli er\xc3\xa4\xc3\xa4n elokuvayhti\xc3\xb6n palveluksessa mainostaiteilijana 1935\xe2\x80\x931941 ja t\xc3\xa4m\xc3\xa4n j\xc3\xa4lkeen vapaana taiteilijana asuen Pyht\xc3\xa4\xc3\xa4ll\xc3\xa4, jossa h\xc3\xa4nell\xc3\xa4 oli oma ateljee Tuuskissa Munapirtin kyl\xc3\xa4ss\xc3\xa4. H\xc3\xa4n maalasi p\xc3\xa4\xc3\xa4asiassa muotokuvia ja maisemia. Esti osallistui vuonna 1905 ns. Grafton-kiv\xc3\xa4\xc3\xa4reiden salakuljetukseen Suomessa ja ensimm\xc3\xa4isen maailmansodan aikana h\xc3\xa4n toimi j\xc3\xa4\xc3\xa4k\xc3\xa4riv\xc3\xa4rv\xc3\xa4rin\xc3\xa4. Suomen sis\xc3\xa4llissodan aikana h\xc3\xa4n osallistui valkoisten joukoissa huhtikuussa 1918 Helsingin valtaukseen._NEWLINE_Esti oli naimisissa 1912\xe2\x80\x931920 Siiri Maria Kanervon kanssa ja 1925\xe2\x80\x931932 Irma Signhild Svenssonin kanssa. Molemmat liitot p\xc3\xa4\xc3\xa4ttyiv\xc3\xa4t avioeroon. Kolmannen kerran h\xc3\xa4n meni naimisiin 1938 Engla Rosalia Brandstacken kanssa.'